  Анжелика Тихонова корреспондент 20-23 южтолэзе Татарстанысь Варклед-Бӧдья гуртысь удмуртъёс Эстониын туспуктэмъёсын «Дырвырӟон: удмурт егитъёслэн быдэ вуон йылолъёссы 1993/2017» адӟытонэн тодматонэ пыриськозы. Таллинэ «Инвис» ансамбль мыноз. Со сярысь ивортодэтъя «Удмуртия» агентстволы коллективлэн кивалтӥсез Наталья Матвеева вераз.  Таллинский университетын выставкамы ортчоз - «Дырвырӟон», кудӥз ке возьматэмын ни вал Кузебай Гердлэн музеяз. Кызьы милям гуртамы ортчо пиослэн но нылъёслэн кураськон амалзы Быдӟымнуналэ. Вуылом шуизы Тарту городэ но Обиница гуртэ. Мынӥськом 5 кузя «Инвис» ансамбльысьтымы Наталья Матвеева, «Инвис» ансамбльлэн кивалтӥсезАдӟытон Татарстанысь Огырчи ёросысь Варклед-Бӧдья гуртысь егитъёслэсь Быдӟымнуналэ кураськон сямзэс возьматэ. Отчы Эру карон (пиослэн быдэ вуонзы) но Акашка (нылъёслэн быдэ вуонзы) сям-йылолъёс пыро. Тунсыко, туспуктэмъёс 1993-тӥ но 2017-тӥ аръёсы лэсьтэмын. Виссы – 24 ар. Но туспуктэмъёсъя чакланы луэ, котыр сяна, номыр воштӥськемын ӧвӧл шуыса. 1993-тӥ арын сям-йылолэз ортчытонэ Наталья Матвеева ачиз пыриськем вылэм, нош 2017-тӥ арын - солэн пиез. Адӟытонэн тодматонэз Таллинысь «Фенно-Угрия» ужъюрт радъя. Нош сое дасян бордын Эстониысь литературая музейысь ӧнерчи Николай Анисимов, Эстониысь йӧскалык музейысь тодосчиос Светлана Карм, Арп Карм но Эстониысь Тартуысь университетысь профессор Ева Тулуз тыршизы.  Тодэ вайытом, кылем арын оштолэзе адӟытонэз Ижкарысь Кузебай Герд нимо йӧскалык музейын возьматӥзы, озьы ик соин Венгриын, Эстониысь Тарту но Нарва каръёсын тодматӥзы ни. Азьланяз адӟытонэз Париже но Финляндие нуллыны чаклало. Тегъёс: Лулчеберет Эстония удмуртъёс адӟытон Татарстан йылолъёс  